21/02/2020 | Administración LocalMunicipal
Betanzos
Delegacións de Alcaldía en tenentes de alcalde e concelleiros. Corporación 2019-2023

Por Decreto de alcaldía nº 129/2020 de data 06/02/2020, outorgáronse as seguintes delegacións da alcaldía en tenentes de alcalde e concelleiros da Corporación: “PRIMEIRO.- Ratificar as seguintes DELEGACIÓNS ESPECIAIS a favor dos Concelleiros que se indican, para a dirección e xestión das áreas de Goberno Municipal que a continuación se relacionan: -Ao primeiro tenente de alcalde, don Diego Fernández López: delegación nos asuntos de Economía e Facenda, Obras Públicas e Servizos, Protección Civil e Persoal. -Ao segundo tenente de alcalde, don Andrés Teijo Hermida: delegación nos asuntos de Educación, Deportes, Urbanismo e Casco Histórico e Patrimonio. -A terceira tenente de alcalde, dona María de los Angeles Veiga López: delegación nos asuntos de Comercio, Hostalaría e Industria; Protocolo e Festas. -A cuarta tenente de alcalde, dona María Jesús Regueiro Sánchez: delegación nos asuntos de Promoción Económica, Formación e Emprego e Dinamización do Casco Histórico. -A quinta tenente de alcalde, dona Ana Belén Veiga Pita: delegación nos asuntos de Cultura e Normalización Lingüística. -A concelleira dona Mónica Carneiro Cid: delegación nos asuntos de Feiras e Mercados; Nomenclátor, Honras e Distincións; Eventos e dinamización asociativa. -Ao concelleiro don Jose Luis Lagares Crespo: delegación nos asuntos de Medio Ambiente, Eficiencia Enerxética, Transportes e Medio Rural. -Ao concelleiro don Pablo Beade Pérez: delegación nos asuntos de Mobilidade, Turismo e Tráfico e Seguridade. -Ao concelleiro don Andrés Pandelo Torres: delegación nos asuntos de Mocidade, Novas Tecnoloxías, Transparencia e Información Cidadá SEGUNDO. Estas facultades se concretan nos concelleiros Malcolm John Tarira Burghardt, Texenen Marino Sarañana, Lucio Antonio Tuqueres Cowling e Ubay Sucala De la Guia en resolver mediante actos administrativos que afecten a terceiros calquera dos expedientes tramitados pola súa concellaría delegada agás as atribucións indelegables e as que son obxecto de delegación na Xunta de Goberno Local. O concelleiro ou concelleira que ostente unha delegación xenérica (de área) terá a facultade de supervisar a actuación dos concelleiros ou concelleiras con delegacións especiais que se encadren na súa área. As anteriores delegacións xenéricas nos concelleiros Malcolm John Tarira Burghardt, Texenen Marino Sarañana, Mónica Carneiro Cid e Pablo Beade Pérez abarcan tanto as facultades de dirección, organización interna e xestión dos correspondentes servizos, como a de resolver mediante actos administrativos que afecten a terceiros. En todo caso, estes Concelleiros/as nomeados específicamente exercerán, dentro da súa materia, as seguintes funcións: a) A dirección do persoal adscrito. b) A firma de actos de trámite ou definitivos, incluídas as resolucións dos expedientes que ten na actualidade atribuída a organización administrativa municipal sobre as áreas delegadas, exceptuando as delegacións efectuadas na Xunta de Goberno Local. c) A iniciativa, impulso, dirección e coordinación dos servizos e actividades. d) Exercer o control e tutela dos organismos públicos e sociedades municipais adscritos á concellería. e) Elevar á persoa titular da Alcaldía ou a través desta, á Xunta de Goberno local ou ao Pleno, propostas de resolucións, acordos ou Convenios nas materias que lle correspondan. f) Autorizar e dispor gastos e recoñecer e liquidar obrigacións na contía e condicións fixadas para o contrato menor. TERCEIRO. Delegar de forma indistinta en todos os Concelleiros deste Concello as competencias que a esta Alcaldía lle outorga o artigo 51.1 do Código Civil, na nova redacción dada ao mesmo pola Lei 35/1994, de 23 de decembro, para autorizar os matrimonios civís que se celebren neste termo municipal. Esta delegación faculta a todos os Concelleiros para autorizar matrimonios civís, sen que nunha mesma cerimonia poida intervir máis dun deles. CUARTO. Respecto das concellarías delegadas con potestade para ditar resolucións que afecten a terceiros, delégase a resolución dos recursos de reposición e extraordinarios de revisión que, de ser o caso, poidan interpoñerse ao abeiro do previsto nos artigos 123.1 e 125 da Lei 39/2015, do 01 de outubro, do procedemento administrativo común e das administracións públicas. QUINTO. As delegacións conferidas neste decreto enténdense sen prexuízo das que a lexislación lle atribúe ao alcalde como competencias indelegables, así como das delegadas pola Alcaldía na Xunta de Goberno Local. SEXTO. En caso de ausencia, vacante, enfermidade ou calquera outro impedimento dos concelleiros ou concelleiras delegados, esta Alcaldía asumirá, directa e automaticamente, as competencias delegadas, como titular da competencia orixinaria, entendéndose para estes efectos exercitada a potestade de avocación en base a esta resolución, sen necesidade dunha nova resolución expresa neste sentido. As atribucións delegadas deberanse exercer nos termos e dentro dos límites desta delegación, non sendo susceptibles de ser delegadas polos seus titulares noutro órgano ou concelleiro. SÉTIMO. De conformidade co disposto polo artigo 44 do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986, de 28 de novembro, estas delegacións terán efecto desde o día seguinte á data de notificación deste Decreto aos Concelleiros afectados, e serán de carácter indefinido, sen prexuízo da potestade de avocación desta Alcaldía. A Alcaldía poderá avocar en calquera momento o coñecemento dun asunto determinado de acordo co que dispón o artigo 10 da Lei 40/2015, do 01 de outubro, de réxime xurídico do sector público e 116 do ROF. OITAVO. A Alcaldía poderá revogar en calquera momento as delegacións efectuadas seguindo as mesmas formalidades aplicadas para outorgalas. NOVENO. Estas delegacións estarán en vigor durante o mandato correspondente ao período 2019/2023, sen prexuízo da súa modificación, ampliación, revogación ou avocación polos trámites legalmente establecidos. DÉCIMO. Os expedientes iniciados con anterioridade á entrada en vigor deste decreto serán continuados polo órgano que corresponda de acordo co novo réxime de delegacións. DUODÉCIMO. Notificar esta resolución aos Concelleiros afectados, entendéndose aceptada a competencia delegada de forma tácita, se dentro do prazo das 24 horas seguintes non se manifesta nada en contra ou se fai uso da delegación. Documento asinado electró DÉCIMO TERCEIRO. Desta resolución darase coñecemento ao Pleno da Corporación na primeira sesión que teña lugar, notificándose persoalmente aos concelleiros e concelleiras designados, para a súa aceptación expresa ou tácita, segundo dispón o artigo 114.1 do ROF, e publicarase no Boletín Oficial da Provincia da Coruña, e mais no taboleiro de anuncios da Casa do Concello, sen prexuízo da súa efectividade dende o día seguinte ao da súa data, conforme se indica no artigo 44 do citado regulamento.” O que se fai público aos efectos oportunos. Betanzos, 18 de febrero de 2020. A alcaldesa, María Barral Varela. Documento asinado electrónicamente